NaiveNeuron/SloPal huggingface dataset:
Mierna, Anna, poslankyňa NR SR (2022-09-20):
Vážený pán predsedajúci, vážený pán minister, vážené kolegyne, kolegovia, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu k uvedenému návrhu zákona.
Fronc, Martin, poslanec NR SR (2015-04-15):
Ďakujem, pán predseda. Častokrát tu počúvam v parlamente, ako sa kde kto hanbí. Hanbí sa za druhého. Pritom hanba je osobný pocit. Keď niečo zlé urobím, hanbím sa a obyčajne sa tým nechválim. Ale dobre. A rovnako je to aj o vyvodzovaní zodpovednosti. Zodpovednosť sa vyvodí za vlastnú chybu a človek ju musí vyvodiť. Prípadne predseda strany za vlastnú stranu, za svojich ľudí. To viem, to je paradoxné a absurdné, že vy idete vyvodzovať zodpovednosť tak, že idete vlastne politicky popraviť protivníka, to je unikum slovenské, musím povedať. Chcem povedať aj to, že viete, to všetko, čo ste napísali v dôvodovej správe, ak by bola pravda, tak ste mali podať trestné oznámenie. Vedeli ste to pred troma rokmi. Pred troma rokmi ste Jána Figeľa volili, tak ako mali by ste vyvodiť politickú zodpovednosť za túto chybu vy sami voči sebe. To, absurdné je to. A posledná vec. Nemôžem si pomôcť, celé je to také, že viete, kauza Široký je pálivá kauza, zlá kauza a jednoducho potrebujete na niekoho hodiť čierneho Petra a nájsť vinníka. Hádžete to na Jána Figeľa a KDH. To sa vám hodí. Ďakujem.
Jasaň, Viliam, poslanec NR SR (2015-01-29):
Ďakujem pekne, pani podpredsedníčka. Vážená pani podpredsedníčka, kolegyne, kolegovia, pán minister, ctení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1395. V uvedenej súvislosti predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a podľa legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci, pričom odporúčam, aby uvedený návrh zákona výbory prerokovali po jeho schválení v prvom čítaní s termínom ihneď. Ďakujem, skončil som, otvorte, prosím, rozpravu.
Číž, Miroslav, podpredseda NR SR (2014-11-25):
Ďakujem. S faktickými poznámkami páni kolegovia: Bastrnák, Chren, Novotný. Uzatváram možnosť prihlásiť sa s faktickou poznámkou. Slovo má pán poslanec Bastrnák.
Pčolinský, Peter, podpredseda NR SR (2023-03-21):
Ďakujem. Vyhlasujem všeobecnú rozpravu za skončenú. Pán navrhovateľ, chcete záverečné slovo? Nie. Pán spravodajca, oznámte, prosím, termín. (Reakcia spravodajcu.) Hlasujeme o 17.00 h. Prerušujem rokovanie o tomto bode programu. A budeme pokračovať prvým čítaním o návrhu poslancov Pellegriniho, Sakovej, Tomáša, Rašiho, Eštoka na vydanie zákona, ktorým sa dopĺňa zákon 245/2008 Z. z o výchove a vzdelávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona je pod tlačou 1482, návrh na jeho pridelenie na prerokovanie výborom je v rozhodnutí č. 1551. Nech sa páči, pán poslanec, máte slovo. [Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1482.]
Dubéci, Martin, poslanec NR SR (2024-02-07):
Ďakujem za slovo, pán predsedajúci. A teda, pán Gašpar, musím povedať, že by som s vami poker nechcel hrať, lebo teda viete bez mihnutia tou tvárou, bez ohľadu na to, čo sa vám tam deje na to papieri, ako naozaj to akože skill, zručnosť, a klobúk dole, lebo to, čo ste tu teraz predviedli, tak to je naozaj že hanebné. No hanebné je priniesť na, ako najprv poviete, aká je fantastická táto rozprava, pán poslanec, ako ste tu všetko obhájili a potom nakoniec prinesiete, koľko, 49 novelizačných bodov, ktoré ako my sa k nim máme vyjadriť, zajtra o nich máme hlasovať, máte tam chyby, máte tam jednu kardinálnu hlúpu chybu na strane desať, kde proste tam nemáte dokončenú vetu, ktorú budeme v treťom čítaní asi opravovať, alebo neviem, čo budeme s tým robiť, a toto tu donesiete. Profesionáli, štvrtá vláda Roberta Fica, fantastické! Takto sa, takto sa opravujú záko... pán Karas, mali ste sa prihlásiť, prosím vás, nekričte tu po mne teraz, buďte taký dobrý, máte čas, ale akože máte tam chyby, máte tam proste neporiadok... (zaznievanie gongu), a toto nie je proste nejaká fazuľková záležitosť, toto je trestný kódex, v ktorom momentálne nikto netuší ani poriadne čo tam ide v ňom pristáť. Takto sa to robí? Toto mi fakt vy normálne chcete povedať s vážnou tvárou, že takto sa menia trestné zákony? To snáď nemyslíte vážne, kolegovia. Ďakujem, skončil som. (Potlesk.)
Glváč, Martin, minister obrany SR (2015-09-25):
Ďakujem veľmi pekne. Predkladám vám na prerokovanie vládny návrh ústavného zákona, ktorým sa mení, pardon, to bolo predchádzajúce. (Povedané s úsmevom.)
Danko, Andrej, predseda NR SR (2016-09-14):
Pán poslanec Dušan Jarjabek.
Grausová, Natália, poslankyňa NR SR (2018-06-18):
Ďakujem. Ďakujem ti, kolega Uhrík, aj predkladateľom tohto zákona. Najviac mne prekáža, najmä reklamy, ktoré propagujú pôžičky. Sugestívne navádzajú a vnucujú ľuďom, aby si požičiavali. Hovoria, požičiavajte si, požičiavajte si, nech sa páči, takým spôsobom, ako by to bolo zadarmo, ako keby stačilo len siahnuť, a už máte, už ste bohatí. Hovoria to tak, ako by to nebolo treba ani splácať, a nie, a to ešte s vysokými úrokmi, ako by to bolo úplne zadarmo. A potom sa nám hromadí zadlženosť u našich ľudí a hromadia sa exekúcie. Takže naozaj toto je, toto je, podľa mňa takáto reklama hraničí s trestným činom. Navádzania ľudí, aby sa sami zruinovali. Ďakujem.
Žarnay, Oto, poslanec NR SR (2016-09-14):
Ďakujem za slovo. Pán kolega Petrák, chcem sa vás len spýtať, či ste sa už niekedy reálne zúčastnili volieb do rady školy. Potom mi asi odpoviete na to. Vy ste hovorili o tom, že, že kandidáti na riaditeľov škôl sú väčšinou nezávislí, čiže nie sú politicky nominovaní, áno, môžem s vami sčasti súhlasiť, pretože je dobre skrývať sa pod rúško nezávislosti, a pritom byť dosadený do funkcie predstaviteľom určitej politickej strany, ktorá zastupuje predstaviteľov samosprávy alebo zriaďovateľa. Ak... Poviem konkrétny príklad. Myslíte si, že je to normálne, ak vedúci odboru školstva dovedie v deň volieb svojho človeka, tyká si s ním, zástupcom zriaďovateľa vopred povie, koho majú voliť, nie je to celé len fraška? Keď učitelia už pred voľbami vedia, kto bude zvolený za riaditeľa, lebo zriaďovateľ si ide presadiť svojho vlastného človeka? Nie je to fraška, keď poslanec mestského zastupiteľstva je zároveň v rade danej školy aj ako, a zároveň aj ako zástupca rodičov, čiže samospráva má v rade školy štyroch zástupcov plus piatym je tento rodič, ktorý je zároveň mestským poslancom? Toto vyhláška vôbec nerieši. No a potom v závere ste ešte hovorili, že vidíte, čo sa týka ochrany učiteľov, permanentný konflikt medzi zástupcami učiteľov a riaditeľa, čo môže spôsobiť problémy na tretine slovenských škôl. Neviem, či som to správe pochopil, ako ste to vlastne mysleli, akože riaditeľ školy sa ich nebude vedieť zbaviť za to, že si otvoria, s prepáčením, ústa a budú ho na rade školy kritizovať, alebo budú porušovať iným spôsobom pracovný poriadok, ale pretože sú zabetónovaní nejakou ochranou rady školy, tak sa ich riaditeľ nebude vedieť zbaviť. Ďakujem.
Zmajkovičová, Renáta, podpredsedníčka NR SR (2014-07-09):
Ďakujem, pán minister. Dávam slovo spoločnej spravodajkyni z výboru pre hospodárske záležitosti poslankyni Lei Grečkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
P. Hrušovský, predseda NR SR: (2005-10-25):
Panie poslankyne, páni poslanci, prosím, zaujmite miesto v rokovacej sále, budeme ešte pokračovať v rokovaní. Odporúčam, aby sme odhlasovali návrh na zmeny v zložení výborov Národnej rady a návrh uznesenia Národnej rady Slovenskej republiky k zmene termínu prerokovania vládneho návrhu zákona o verejnom zdravotníctve a o zmene a doplnení niektorých zákonov. Prosím pánov poslancov, aby sa dostavili do rokovacej sály. Chcel som teraz to zaradenie do... (hlasy v sále) výborov. Panie poslankyne, páni poslanci, budeme pokračovať v rokovaní vládnymi návrhmi zákonov. Poprosím pána podpredsedu vlády a ministra financií Ivana Mikloša, aby z poverenia vlády Slovenskej republiky predložil a odôvodnil vládny návrh zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov , ktorý prerokúvame ako tlač 1303. Nech sa páči, pán minister.
Blaha, Ľuboš, podpredseda NR SR (2023-12-14):
Ďakujem pekne, pán minister. Ďalšia otázka je takisto od pána poslanca Jozefa Pročka a smeruje na pani ministerku kultúry Slovenskej republiky Martinu Šimkovičovú v znení: „Pani ministerka, stále aktívne moderujete v TV Slovan? Prečo?“ Nech sa páči, pani ministerka, môžete reagovať.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 127 poslancov, za 127, proti nikto, nezdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. 	Nech sa páči, pán spravodajca.
Zahorčák, Viliam, poslanec NR SR (2023-12-05):
Ďakujem pekne za slovo, vážený pán predsedajúci. Pán poslanec Gašpar, hovoril si to tom, že na EXPO Dubaj bolo vynaložených takmer 11 miliónov eur. Človek by čakal, že to naozaj prinesie nejaký efekt, minimálne taký, že o naše firmy, naše spoločnosti, ktoré sa venujú osobitne témam spojeným s vodíkom, ako tu už jeden z mojich kolegov povedal, že aspoň tieto z toho niečo získajú. Skutočnosť je taká, že ani oni sa nezískali nič, keďže tie európske komisie, ktoré posudzovali ich projekty, vôbec toto nezohľadnili. Takže ani ten vodík nezarezonoval vo svete a ukázalo sa to ako, z tohto pohľadu, málo potrebné. Upozornil si na to, že tam došlo k pochybeniam, výrazným pochybeniam. Šesťstotisíc eur bolo nehospodárne vynaložených, 160-tisíc eur bolo bezdôvodným obohatením. Bol tam celý rad pochybení, sprenevera, podvod a tak ďalej. Človek by čakal, že toto všetko už bude stačiť na to, aby konali tí, ktorí konať majú. Mňa osobne prekvapuje, že, že upozorníš na to, že NAKA ešte nekoná, že Úrad špeciálnej prokuratúry sa zatiaľ k takému niečomu takisto neodhodlal. Neviem, čo by ich asi malo primäť k tomu, aby konať začali. Tiež ma prekvapuje a pridávam sa ku všetkým, že aj naša opozícia, osobitne Progresívne Slovensko, ale aj KDH, že sa k tomu postavila alibisticky. Asi nechcete veľmi kritizovať pána Sulíka a vlastne tým, že tu nie ste, nám dávate za pravdu. Ďakujem pekne.
Blanár, Juraj, podpredseda NR SR (2021-10-20):
Takže to bolo v písomnej pri... v rozprave, čiže otváram rozpravu, nie... Musím sa zorientovať, počkajte chvíľočku. (Reakcia z pléna.) Áno, len som sa potreboval skoordinovať, takže vyčerpali sme týmto písomne prihlásených v rozprave, otváram možnosť teraz prihlásiť sa ústne do rozpravy. Konštatujem, že nikto sa nehlási ústne do rozpravy, preto vyhlasujem rozpravu za uzavretú. Pán spravodajca, máte záujem ešte o záverečné slovo? Alebo aspoň ohlásiť termín hlasovania, vás poprosím.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Pán poslanec, chcete položiť doplňujúcu otázku? Nech sa páči.
Paška, Pavol, predseda NR SR (2013-09-19):
(Hlasovanie.) 133 prítomných, 132 bolo za, 1 nehlasoval. Ďakujem pekne, pán spravodajca. Pán poslanec Petro bude uvádzať v prvom čítaní hlasovanie o návrhu pána poslanca Igora Chomu na vydanie zákona, ktorým sa mení a dopĺňa cestný zákon, je to tlač 680. [Hlasovanie o návrhu poslanca Národnej rady Slovenskej republiky Igora Chomu na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení niektorých zákonov , tlač 680.]
Laššáková, Jana, podpredsedníčka NR SR (2014-12-02):
O slovo v súlade s rokovacím poriadkom požiadal pán podpredseda vlády a minister financií. Nech sa páči.
Sárközy, Irén, poslankyňa NR SR (2019-06-24):
Veľmi pekne ďakujem za slovo. Dovoľte mi hneď reagovať, aby ste mohli potom na mňa reagovať. Ten príjem, o ktorom som hovorila, že je 27 % za posledné 3 roky, 10 % za posledných 5 rokov, aby bol taký príjem, tak do toho museli investovať hráči, teda iní, iné subjekty. Prečo mali takýto príjem? Prečo 27 % mali príjem samosprávy? Preto, lebo je vyššia zamestnanosť a rástli príjmy. Za to, že je vyššia zamestnanosť môžme vďačiť aj štátu, pretože štát cez stimuly pre rast zamestnanosti investoval 50 mil. eur na to, alebo viac, aby sa vytvorili pracovné miesta, a, samozrejme, zvyšovala sa stále minimálna, minimálna mzda, to znamená, že sa podieľali na tých príjmoch aj zamestnávatelia, pretože oni museli platiť vyššie minimálne mzdy, a, samozrejme, potom boli vyššie aj dane, takže na tom, že samosprávy sa mali oveľa lepšie za tie posledné 3 roky, sa podieľal štát, sa podieľali zamestnávatelia a sa podieľali práve pracovníci, pretože dochádzalo k tichému zdaňovaniu. Ďakujem veľmi pekne kolegyni, že podporuje náš návrh, a áno, podstata tohto návrhu je, aby ľudia mali vyššie príjmy, ale dovoľte mi, aby som zareagovala na vašu kritiku. Keď hovoríte o tom, že nepredvídateľnosť, keď hovoríte o tom, že poslanecký návrh, tak vráťme sa do októbra minulého roka. V októbri v minulom roku práve my sme predložili návrh zákona, ktorý hovoril o tom, že zdvojnásobňujeme daňový bonus pre deti do 6 rokov, pretože stále vychádzame z toho, že musíme zohľadňovať aj to, čo je, čo je možné za danú situáciu. Vtedy sme vyčíslili dopad 70 mil., samozrejme, to je čistý dopad pre samosprávy, pretože keď rodiny platia nižšie dane, tak samosprávy mali vyššie, nižšie príjmy. Dneska, keď tu hovorí pani poslankyňa o tom, že nepredvídateľnosť a žiadna komunikácia, tak sa spýtam, v minulom roku práve pani poslankyňa Verešová predkladala poslanecký návrh, pozmeňujúci návrh k nášmu návrhu a ten pozmeňujúci návrh bol o tom, že nie 70 mil., ako my sme navrhli, ale treba zobrať 149 mil. eur, pretože oni navrhovali, že daňový bonus sa má týkať nielen detí do 6 rokov, ale každé jedno dieťa. Takže, prepáčte, vy kritizujete za to nás, čo vy ste predložili. Keď ste vy v minulom roku predložili, že znížme príjmy samosprávam o 149 mil. eur, tak táto kritika v mojich očiach nie je namieste, a za ten návrh, ktorý by mal dopad, zopakujem, cca 150 mil. eur výpadok dane z príjmov fyzických osôb, za ten poslanecký návrh pani Verešovej hlasovali celá, celý poslanecký klub SaS okrem pána Jurzycu, OĽANO, SME RODINA, nezávislí: Janckulík, Simon, Beblavý, Mihál, Kolesár, Dubačová, Petrík, Maďarič, Vašečka. Takže naozaj ja by som vás poprosila, zamyslite sa nad tou kritikou, keď to isté, keď robíte vy, tak je to namieste, je to v poriadku, a my keď predložíme návrh zákona, tak za to nás kritizujete. Ďakujem pekne.
Bugár, Béla, podpredseda NR SR (2018-09-13):
Prezentujme sa a hlasujme. (Hlasovanie.) Prítomných 142, za 81, zdržalo sa 61 poslancov. Konštatujem, že návrh bol schválený.
P. Hrušovský, podpredseda NR SR: (2002-03-21):
(Hlasovanie.) Prítomných je 109 poslancov, za 100, proti 4, zdržali sa 3, nehlasovali 2. Konštatujem, že návrh sme schválili. Budeme hlasovať o druhom návrhu, ktorým pán poslanec Petrák žiada, aby Národná rada rozhodla v zmysle príslušných ustanovení zákona o rokovacom poriadku o tom, že skrátime čas rozpravy na 12 hodín. Prezentujme sa a hlasujme. (Neznámy hlas 75.) Panie poslankyne, páni poslanci, budeme pokračovať v rokovaní o návrhu na vyslovenie nedôvery vláde Slovenskej republiky Návrh ste dostali ako tlač 1428. Uvedený návrh predseda Národnej rady podľa § 109 ods. 3 zákona o rokovacom poriadku bezodkladne zaslal vláde Slovenskej republiky na zaujatie stanoviska a pridelil ho na prerokovanie všetkým výborom Národnej rady s tým, že ako gestorský výbor bol určený výbor pre financie, rozpočet a menu. Ešte predtým, ako poprosím povereného člena skupiny poslancov, pán poslanec Tkáč sa hlásil s návrhom. Pán poslanec Tkáč. Páni poslanci, prosím o pokoj v rokovacej sále. V. Tkáč, poslanec: Pán predsedajúci, ja sa obraciam na vás s láskavou prosbou, keby ste vysvetlili snemovni vzhľadom na to, že sa tu realizuje rokovací poriadok, kde sa titulujú poslanecké kluby, čo to je SDK?
Paška, Pavol, predseda NR SR (2014-03-28):
(Hlasovanie.) 121 prítomných, 47 za, 2 proti, 70 sa zdržalo, 2 nehlasovali. Návrh sme neschválili. Ešte jedno hlasovanie. Pani poslankyňa Mezenská uvedie hlasovanie v prvom čítaní o návrhu... (Reakcia z pléna.) Pán poslanec Kadúc.
Laššáková, Jana, podpredsedníčka NR SR (2015-11-12):
Prezentujme sa a hlasujeme. (Hlasovanie.) Prítomných 126 poslancov, za návrh 45, proti bol 1, zdržalo sa 78 poslancov, dvaja poslanci nehlasovali. Konštatujem, že sme návrh pani poslankyne Mezenskej neschválili. Nech sa páči, pani spravodajkyňa.
Hrnčiar, Andrej, podpredseda NR SR (2017-12-05):
Vážené pani poslankyne, vážení páni poslanci, otváram piaty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Branislav Gröhling, Peter Chudík, Veronika Remišová. Na zahraničnej pracovnej ceste je poslanec Štefan Zelník. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. a ktorým sa mení zákon č. 539/2008 Z. z. o podpore regionálneho rozvoja v znení neskorších predpisov . Vládny návrh zákona je uvedený ako tlač 764, návrh na jeho pridelenie na prerokovanie výborom je v rozhodnutí č. 788. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona uviedol.
P. Hrušovský, predseda NR SR: (2004-02-05):
(Hlasovanie.) 125 prítomných, 120 za návrh, 2 sa zdržali, 3 nehlasovali. Návrh sme schválili. Pristúpime k hlasovaniu podľa návrhu, ktorý predniesla pani spoločná spravodajkyňa. Chcem len pripomenúť, že za členov Dozornej rady Sociálnej poisťovne navrhnutých reprezentatívnymi združeniami odborových zväzov a záujmovými združeniami občanov budú zvolení tí traja navrhnutí zástupcovia, ktorí získajú najvyšší počet hlasov, najmenej však nadpolovičnú väčšinu z prítomných poslancov. Nech sa páči, pani poslankyňa, uvádzajte návrhy na hlasovanie.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 137, za 117, zdržalo sa 19 poslancov, 1 nehlasoval. Návrh sme schválili. Nech sa páči, ďalší.
B. Bugár, podpredseda NR SR: (2001-10-04):
Pán premiér, nech sa páči, môžete odpovedať na doplňujúcu otázku.
Ďuriš Nicholsonová, Lucia, podpredsedníčka NR SR (2019-02-08):
Otváram všeobecnú rozpravu. Písomne sa neprihlásil nikto, ale o slovo v zmysle rokovacieho poriadku požiadala pani predkladateľka, pani poslankyňa Dubačová. Nech sa páči.
Remišová, Veronika, poslankyňa NR SR (2017-05-19):
Ďakujem veľmi pekne. Tak kolega Pčolinský poukázal na to, že NKÚ nenašlo žiadne pochybenie, zatiaľ čo ÚVO našiel, tak, áno, aj mňa by zaujímalo vysvetlenie, vysvetlenie tejto otázky. Na druhej strane si myslím, že čo sa týka počtu vykonaných kontrol alebo rozpočtu NKÚ, tak sme k tejto inštitúcii nespravodliví, lebo ja si myslím, že čo Slovensko momentálne potrebuje, sú silné kontrolné inštitúcie. Jeden z pilierov, ktorý nám môže pomôcť pri neefektívnom míňaní eurofondov, pri zlých verejných obstarávaniach, pri mrhaní našich spoločných peňazí, sú práve dobre vybavené a personálne aj zdrojovo dobre vybavené kontrolné inštitúcie. Ja si myslím, že celkový rozpočet, ktorý NKÚ má, 10 mil., okolo 10 mil. eur, je minimálny na tú prácu, ktorú NKÚ by malo vykonávať. A vieme veľmi dobre, koľko trvá jedna kontrola, že to nie je len jeden deň kontroly, ale to je vypracovanie nejakých protokolov, správ, prípravy kontroly, štandardy, samotná návšteva, spracovanie, výsledky a tak ďalej, že, a v tom práve ja si myslím, že ak by sme mali finančne posilniť nejakú inštitúciu, tak sú to práve kontrolné inštitúcie, ako napríklad NKÚ alebo ÚVO.
P. Paška, predseda NR SR: (2008-05-15):
(Návrh poslancov Národnej rady Slovenskej republiky Ivana Mikloša a Lucie Žitňanskej na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.) Je to tlač 616. Pán poslanec Ďuračka uvedie hlasovanie v prvom čítaní.
Paška, Pavol, predseda NR SR (2013-06-19):
Pán poslanec Mikuš.
Kuriak, Milan, poslanec NR SR (2023-05-17):
Ďakujem. Kolega Patrik Linhart, plne súhlasím s touto tvojou iniciatívou aj rád ju podporím. Naozaj sa mi páči, že táto zmena zákona umožňuje združovanie malých výrobcov potravín poľnohospodárskych produktov. Je najvyšší čas, aby sa zlepšila situácia a zvýšil priestor na predaj aj týmto malým producentom. Ja už viac ako dva roky sa venujem aj s kolegom Petrom Vonsom, ale aj s ďalšími z nášho klubu sa venujem téme zľahčiť situáciu malým a drobným farmárom. Začali sme to ešte za čias pána ministra Janka Mičovského a keď bol štátny tajomník Martin Fecko. Vtedy aj chcem poďakovať síce už nie sú na tomto poste, ale oni nám pootvorili dvere. V tejto téme boli ústretový. Mali sme aj nejaké stretnutia s farmármi a keď to už bolo na dobrej ceste, tak došlo k zmene na poste ministra. Ministrom sa stal pán Vlčan, ktorý už momentálne tiež nie je ministrom a dostali sme to do finále, že už vlastne úrad vlády aj s pánom ministrom Vlčanom, aj s ďalšími z ministerstva pôdohospodárstva sme to dostali do štádia, že už majú mať pripravenú novú vyhlášku, čo sa týka tohto predaja z dvora a výrobkov z mlieka, aby to nezostalo len v tejto fáze. Tak teraz plánujem stretnutie s kolegami aj s novým pánom ministrom a verím tomu, že už to finále dotiahneme dokonca a že konečne farmárom po dlhých rokoch sa aj tohto našou iniciatívou podarí zľahčiť ich ťažkú... (Prerušenie vystúpenia časomerom.)
Laurenčík, Milan, podpredseda NR SR (2021-05-13):
Pán predseda, päť minút je vašich na odpoveď.
Grendel, Gábor, poslanec NR SR (2019-04-04):
Ďakujem za slovo, myslím si, že úroveň tej debaty udal ten samotný citát, ktorý som citoval v otázke, ktorá bola položená. Kontrolujeme, áno, máte pravdu, kontrolujeme, či vláda pokračuje a funguje tak, ako ďalej má, pretože ten výrok bol časovaný vtedy, keď tu bola otázka ohľadne predčasných volieb, ktoré ste spomínali aj vy, pán premiér, na to bola potom reakcia pána predsedu Národnej rady, čiže v tomto kontexte si myslím, že je v poriadku, ak sa opozícia pýta, či predčasné voľby budú, alebo nebudú. Nepýtal som sa takto na priamo, ale pýtal som sa cez výrok pána predsedu Národnej rady. A, áno, máte pravdu, pán Dostál mi urobil službu, ale urobil ju preto, lebo sme mali pocit, že pán Nemky tiež robí službu, aby nevyšiel čas na túto tretiu otázku. Takže ja ďakujem pánovi Dostálovi a vy by ste mohli pánovi Nemkymu.
Kubánek, Stanislav, poslanec NR SR (2019-10-28):
Pán predsedajúci, dajte, prosím, hlasovať o pozmeňujúcom a doplňujúcom návrhu pani poslankyne Kuciaňovej.
Gašpar, Tibor, podpredseda NR SR (2024-09-13):
Ďakujem, pán poslanec. Ďalší v poradí, pán poslanec Hlina, nech sa páči.
Bugár, Béla, podpredseda NR SR (2011-11-29):
Ďakujem. Teraz dávam slovo členke výboru pre sociálne veci poslankyni Monike Gibalovej, aby informovala Národnú radu o výsledku prerokovania tohto návrhu vlády vo výbore. Nech sa páči.
Hraško, Igor, poslanec NR SR (2014-11-09):
Pán kolega Frešo, vidíte, stále je to, stále je to o odvádzaní pozornosti. vy ste tuná tiež ešte zdôraznili niektoré veci, ktoré sme my už tuná v rozprave povedali, poukázali ste na ďalšie neduhy, ale niektorým to stále nedochádza, stále im to nedochádza. Vy poviete, že človek, keď ide do nemocnice, musí si doniesť toaletný papier. Už v roku 2010 pri pôrode moja manželka, musel som jej doniesť do nemocnice rolku toaletného papiera. A darmo sa tu bude niekto vyškierať, že ako je to možné, že toaletný papier do nemocnice. No normálne! Asi už niekto nebol dávno v nemocnici. Treba sa ísť tam pozrieť ako pacient, urobte si niečo. Takže naozaj niektorým absolútne nedochádzajú tieto skutočnosti a stále odvádzajú pozornosť od podstatného problému, a tým je rozkrádanie tohto štátu za pomoci tých, ktorí schvaľujú zákony, ktoré to všetko umožňujú. Ja som to už dneska hovoril, všetko je v súlade so zákonom, ale tie zákony tuná schvaľujú vládni poslanci vládneho zlepenca a sociálnej demokracie a tí sú za to zodpovední. To je tá zodpovedná vláda veľkej jednoty, ktorá sa ale už postupne rozpadá, pretože už to u nich vrie, ako sa hovorilo v jednom filme, „dávám bolševikům maximálně rok“ a uvidíme, ako to dopadne.
Hrnčiar, Andrej, podpredseda NR SR (2018-05-24):
Pán poslanec, zato, že vás pustili na priepustku, nemáte právo urážať ľudí. Vy ste tu používali vo svojom... (Prerušenie vystúpenia rečníkom.)
Grendel, Gábor, podpredseda NR SR (2020-10-14):
Osem faktických poznámok na vystúpenie pána poslanca Vetráka. Končím možnosť prihlásiť sa s faktickými poznámkami. Pán poslanec Muňko, nech sa páči.
Grendel, Gábor, podpredseda NR SR (2023-02-16):
S faktickou poznámkou na vystúpenie pána poslanca Kremského pani poslankyňa Zemanová ako jediná. Nech sa páči.
Zajac, Pavol, poslanec NR SR (2013-05-31):
Ďakujem všetkým za to, že na mňa reagovali. Hneď na začiatku svojho vystúpenia som povedal, že sa považujem, že zastupujem občanov. A takto isto by mali postupovať aj 150 poslanci v Národnej rade, ktorí tým, že sú tu viaceré politické strany, dneska už aj nezávislé osobnosti, zastupujú široké spektrum občanov, to znamená aj široké spektrum názorové, ktoré je v spoločnosti. To znamená, dneska, pán Poliačik, ja som ten, ktorý podporuje všetky občianske iniciatívy, ktoré v spoločnosti sú. A ony sa môžu obrátiť na hociktorého poslanca, nielen na mňa, ja sa nepovažujem za jediného, ktorý dokáže predniesť niektoré návrhy zákonov. Ony sa môžu obrátiť na hociktorého poslanca. Ak napríklad ja by som s nimi nesúhlasil, obrátia sa na nejakého iného poslanca, veď je tu širokospektrálne zastúpenie. Ja som, pán kolega Procházka, nepovedal, že ľudia sú extrémisti, len som povedal, že toto podľa môjho názoru je spôsob, ako práve v spoločnosti tie extrémistické nálady, ktoré sú v určitých skupinách obyvateľov, presne tieto skupiny by sa dokázali cez tento spôsob 15-tisíc občanov iniciovať, združiť a oni by predkladali takéto návrhy zákona. Tá mlčiaca väčšina obyvateľov by takto nepostupovala. Ja som poukázal na toto vo svojom vystúpení.
Hrnčiar, Andrej, podpredseda NR SR (2016-04-26):
Ďakujem. Nech sa páči, pani poslankyňa Grausová.
Hrnčiar, Andrej, podpredseda NR SR (2017-05-19):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Nech sa páči, pán poslanec Beblavý.
Mikloško, Jozef, poslanec NR SR (2016-02-11):
Ďakujem pekne. Mne sa ten príspevok v podstate páčil, nebol zlý, bol konštruktívny. Hovoril ho skôr predseda VÚC-ky ako poslanec, ktorý má teda školstvo v tej kompetencii. Nepáčilo sa mi to, že pán Blanár opakoval slová premiéra Fica v tom, že mali sme tu aj lepší zákon, ktorý nebol by prešiel, keby sme dali aj my k tomu zákon, v podstate by nič aj tak neprešlo. Čiže toto pripomínam. Nie je to celkom férové tvrdenie. Otázka znie, ako to, čo predo mnou povedal niekto. Mne sa zdá, že tých peňazí bolo nemálo v jeho VÚC-ke. V podstate z nich koľko percent bolo z eurofondov a je už odsúhlasených na eurofondy, lebo oni sa investujú, sa rozostavia a tak ďalej a potom naraz príde kontrola a stopne to. A starosta a primátor a ďalší príslušní musia potom naháňať peniaze, aby to nejako vyrovnali. Školstvo, peniaze. Vašečka tu hovoril pred chvíľou, že keby sa teraz dal on so svojou kvalifikáciou do školstva, dostane 600 čistého plat. Čiže to nie sú veľké peniaze keď chcem proste nových mladých učiteľov tam dostať, tak tých 600 je málo. No ja si myslím, že táto debata nebola zlá, aj strane SMER pomohla v tom, že ukázal, že má o to záujem. Na to premiér ani minister nemali čas, len cez médiá odovzdávali všelikomu všeličo o tom, sa s učiteľmi poriadne stretnúť a podebatovať si s nimi. Tak proste sa potom vypustí ten plyn z tej nádoby vyrovnávacej. A proste sa tu predebatovalo a niečo sa tu predsa a najmä pre budúcu vládu dalo. Posledná vec, vysoké školy. Fakt ich máme 36, je to veľmi veľa, s tými filiálkami po mestách a dedinách (lietajúci profesori, absolútne produkovanie docentov, profesorov a tak ďalej). Skutočne to školstvo je v tomto smere aj vysoké veľmi na úrovni zvláštnej. Slovensko nemôže mať 36 univerzít. Musí ich mať podstatne menej. A keď to tak bude, budeme mať aj lepšie vysoké školy. Ale to je už tiež pre budúcu vládu a jej programové prehlásenie úloha. Ďakujem.
Bugár, Béla, podpredseda NR SR (2019-09-24):
Ďakujem. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Viskupičovi. Nech sa páči.
Heger, Eduard, poslanec NR SR (2017-10-18):
Ďakujem pekne. Pán minister, keď ste otvorili túto schôdzu alebo keď ste teraz podali, vaši poslanci, ruku k tomu, aby táto schôdza bola otvorená, tak sme čakali, že to bude konštruktívna debata a obzvlášť od vás, od pána ministra, ktorý vypracoval celý plán, sme očakávali, že tá debata bude konštruktívna, a keď vy tu, teda ten záver ani nebudem komentovať, ale jednu vetu ste povedal, že nechajte nás pracovať. No, tak my vás nechávame pracovať, a keď niečo nesedí, tak vás pozveme do parlamentu, pretože sa zodpovedáte parlamentu, a my chceme tiež pracovať, takže preto je tu aj táto celá mimoriadna schôdza, aby ste tomu rozumel. Ale čo chcem povedať. Nepočuli sme od vás, čo s tým stavom idete urobiť. To sme očakávali od vášho vystúpenia. Pretože pán premiér jasne povedal, že vy ste ešte, by ma zaujímalo aj možno, keby ste tak viacej ozrejmili, že ako ten plán konkrétne vyzeral. Hovorili ste o tom, že je tu suma 500, 600, 700 mil., bola známa a podobne, ale vy hovoríte, že keď ste sa dozvedeli o odmene. Kedy ste sa teda o tej odmene dozvedeli? Veď MH Manažment spadá pod vaše ministerstvo a to je tiež dôležitá otázka, ktorá tu stojí. Čiže vy ste sa dozvedeli až teraz? Ako je to možné, že ste sa dozvedeli až teraz? Taktiež by nás zaujímalo, samotná objednávka. Dodnes sme nevideli samotnú objednávku, ako vyzerala. To sú všetko veci, ktoré sme na tejto schôdzi chceli odpovede počuť, a preto absolútne nerozumiem tomu vystúpeniu, ktoré tu bolo z vašej strany, a vôbec už nerozumiem tomu záveru. A na záver by som len povedal, ak vy máte nejaké nevysporiadané veci s Dzurindovou vládou, tak nech sa páči, si to riešte s nimi, ale my vám kladieme otázky, pretože chceme na tie otázky vedieť odpovede. Tak, prosím vás, neodpovedajte nám tak, že niečo tu je nevysporiadané medzi vami a Dzurindovou vládou. My sa vás na to pýtame ako poslanci, ktorí sú teraz zvolení ľuďmi, a zastupujeme konkrétnych ľudí, tak voličov, ktorí tiež to chcú vedieť. Takže preto sa na to pýtame. Prosím, nám odpovedajte na to.
M. Hort, podpredseda NR SR: (2008-10-22):
S faktickými poznámkami sa prihlásili pani poslankyňa Vaľová, pán poslanec Halecký. Uzatváram možnosť prihlásiť sa s faktickou poznámkou. A slovo má pani poslankyňa Jana Vaľová.
P. Hrušovský, predseda NR SR: (2003-10-30):
(Hlasovanie.)  Prítomných je 131 poslancov, za 129,  proti 1, zdržal sa 1. Návrh sme schválili. Prosím, ďalší návrh. Ľ. Navrátilová, poslankyňa: Ďalší návrh je - gestorský výbor na základe svojho stanoviska k zákonu z 24. septembra 2003 o náhrade príjmu pri dočasnej pracovnej neschopnosti a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky vyjadreného v uznesení v tretej časti spoločnej správy a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 zákona Národnej rady č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky podľa § 90 ods. 5 zákona o rokovacom poriadku vrátený zákon po opätovnom prerokovaní v znení pozmeňujúceho návrhu ako celok schváliť. Prosím, dajte hlasovať o tomto návrhu.
Pčolinský, Peter, podpredseda NR SR (2022-12-01):
Pán poslanec Galis, nevyrušujte pani poslankyňu, prosím!
Žitňanská, Lucia, ministerka spravodlivosti SR (2011-05-17):
Ďakujem pekne za slovo, pán predseda. Vážené dámy poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony (tlač 342). Predkladaný návrh zákona vychádza z Programového vyhlásenia vlády a Plánu legislatívnych úloh vlády Slovenskej republiky na rok 2011. Materiál, ktorý máte pred sebou, vznikol po širokej odbornej diskusii. Musím povedať, že vnímam naozaj veľmi pozitívne, že návrhy týchto zmien vznikli po dlhej a kvalitnej odbornej diskusii ako s prokurátormi, tak so sudcami aj advokátmi, v rámci ktorej sa nám podarilo nájsť zhodu na mnohých dôležitých opatreniach. Účelom návrhu zákona v čl. I, to znamená v novele Trestného poriadku, je vytvoriť legislatívne podmienky pre realizáciu Programového vyhlásenia vlády v časti Trestná politika štátu a väzenstvo predovšetkým so zameraním na zrýchlenie trestného konania, obmedzenie obštrukčného správania zo strany obvinených, rozšírenia oprávnenia ministra spravodlivosti podávať dovolania v trestných veciach aj o skutkové otázky, efektívnejšieho využívania existujúcich trestnoprávnych inštitútov s využitím informačno-technických prostriedkov, zvýšenia ochrany oznamovateľov závažnej kriminality a zefektívnenia inštitútu spolupracujúceho obvineného v záujme zlepšenia možnosti orgánov činných v trestnom konaní pri objasňovaní závažnej kriminality. Účelom návrhu zákona v čl. II, to znamená novele Trestného zákona, je účinne reagovať na opakujúce porušovania vymedzených spoločenských vzťahov s dôrazom na posúdenie ich spoločenskej nebezpečnosti, u ktorých sa ich doterajšia ochrana inými odvetviami práva hodnotí ako neúčinná. Novelou Trestného zákona sa rovnako vytvárajú legislatívne podmienky pre realizáciu Programového vyhlásenia vlády v časti Trestná politika štátu a súčasne sa plnia záväzky Slovenskej republiky vyplývajúce z jej členstva v Európskej únii a iných medzinárodných organizáciách. V čl. III návrhu zákona sa navrhuje doplnenie zákona č. 49/2002 Z. z. o ochrane Pamiatkového fondu o definíciu archeologického nálezu v súvislosti s návrhom novely Trestného zákona, to znamená čl. II tohto návrhu, týkajúcej sa trestného činu poškodzovania a znehodnocovania archeologického dedičstva. Návrh zákona prešiel štandardným legislatívnym procesom vrátane riadneho pripomienkového konania. Vláda Slovenskej republiky ho prerokovala a schválila na svojom rokovaní dňa 28. apríla 2011. Na záver by som ešte raz chcela zdôrazniť to, čo som uviedla aj na úvod, že si naozaj veľmi cením veľmi otvorenú diskusiu aj so sudcami, prokurátormi aj advokátmi pri príprave tohto návrhu zákona. A chcem vopred deklarovať absolútnu otvorenosť na diskusiu, vysvetľovanie tohto návrhu a prípadné ďalšie podnety. Ďakujeme pekne a poprosím o prerokovanie tohto návrhu zákona. Ďakujem pekne.
Galek, Karol, poslanec NR SR (2017-03-30):
Pán Blaha, bolo veľmi zaujímavé sledovať tie vaše myšlienkové pochody. Sám ste hovorili, že budete vystupovať k veci, ale obávam sa, že to bolo skôr také veľmi emotívne vystúpenie, za ktoré určite dostanete pochvalu. Ja by som to zobral tak odzadu. Hovorili ste o prešľape pána prezidenta, za ktorý by mal zvážiť možnože zotrvanie vo svojej funkcii. Je to zaujímavé, že to hovorí práve člen strany, ktorá by, keby sa napočítali tie ich prešľapy, už dneska stála dávno na Evereste. Ale skúsim, skúsim sa možnože priamo oprieť do tých čísiel, ktoré ste povedali a ktoré tu aj včera prezentoval pán minister, lebo videl som, že pri vašom prejave sa pán minister občas chytal za hlavu. Totižto vy ste hovorili o súkromných cestách za rodinkou, ale nemal som pocit, že by toto konštatovanie zaznelo niekedy práve z úst pána ministra, pretože stále nám neodpovedal na otázku, akým spôsobom bolo definované alebo určené, že tých 319 ciest nebolo na tie služobné účely. Toto je takisto možnože výzva pánovi ministrovi, aby, keď sa chce ďalej vyhnúť nejakej takejto ostrej debate, aby zodpovedal otázky, ktoré tu už predtým padli. Čiže akým spôsobom, akou metodikou dospeli k tejto kategorizácii tých 319 letov, ako dospeli k sume toho jedného milióna eur, či vydal pán minister schválenie na lietanie pre pána ministra (pozn. red.: správne „prezidenta“), aby mali piloti nalietané hodiny, či bol niekedy pán prezident v minulosti upozornený na to, že by takýmto spôsobom nemal postupovať. Čiže ak by pán minister zodpovedal tieto otázky, som presvedčený, že mnohým ďalším vystúpeniam, ktoré tu možnože ešte zaznejú v rámci ústnej debaty, by sme sa vyhli. Ďakujem.
Sulík, Richard, predseda NR SR (2011-10-11):
Dámy a páni, dovoľte mi privítať vás na 24. schôdzi Národnej rady, ktorú čoskoro otvorím. Poprosím, aby ste sa usadili. Vážené panie poslankyne, vážení páni poslanci, otváram rokovanie 24. schôdze Národnej rady. Chcem vás požiadať, aby ste sa pred začatím rokovania prezentovali, aby sme zistili, či sme schopní sa uznášať. Prosím, prezentujte sa teraz. (Prezentácia.) Prítomných je 138 poslancov. Národná rada je schopná sa uznášať. Na 24. schôdzi Národnej rady budú overovateľmi poslanci Martin Poliačik a Vladimír Matejička. Náhradníkmi budú poslanci Alojz Přidal a Vincent Lukáč. Na dnešnom rokovacom dni o ospravedlnenie nepožiadal, o ospravedlnenie svojej neúčasti nepožiadal žiaden poslanec. Iba vás chcem informovať, že na zahraničnej pracovnej ceste sa nachádza pán poslanec Vážny. Program schôdze je navrhnutý tak, ako vám bol rozdaný. Chcem vás informovať, že mi bola doručená žiadosť vlády na spojenie hlasovania Národnej rady o návrhu na vyslovenie súhlasu s Dodatkom k Rámcovej zmluve s hlasovaním o dôvere vláde, ktorú vláda schválila na svojom dnešnom rokovaní. Podľa § 108 ods. 3 zákona o rokovacom poriadku som túto žiadosť pridelil na prerokovanie všetkým výborom, okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitných kontrolných výborov a výboru na preskúmavanie rozhodnutí Národného bezpečnostného úradu. Výbory sa zídu na základe pokynov svojich predsedov počas prestávky, ktorú vyhlásim po schválení tohto programu tejto schôdze. Teraz pristúpime k schvaľovaniu návrhu programu. Chcem vás informovať, že podľa dohody z grémia budeme o prvom bode programu, to je rozšírenie zmluvy EFSF, hlasovať ihneď po jeho prerokovaní. Pýtam sa teraz, či má niekto z vás návrhy na zmenu alebo doplnenie programu. Pán poslanec Šebej?
Pellegrini, Peter, podpredseda NR SR (2020-03-24):
O slovo v rámci rokovacieho poriadku požiadala navrhovateľka. Nech sa páči, môžte vystúpiť v rozprave. (Reakcia navrhovateľky.) A, čiže až potom na záver, dobre. Ďakujem pekne. Takže ďalší v rozprave vystúpi pán poslanec Kuffa.
A. Belousovová, podpredsedníčka NR SR: (2007-09-19):
Posledná faktická poznámka, pán poslanec Miššík.
P. Hrušovský, predseda NR SR: (2003-02-25):
Ešte predtým, ako budeme hlasovať o tomto návrhu uznesenia, pán podpredseda vo svojom vystúpení navrhol, aby Národná rada o vzniku Klubu nezávislých poslancov na tejto schôdzi nehlasovala, ale aby odložila rokovanie o tomto bode programu na niektorú ďalšiu schôdzu alebo iný deň rokovania Národnej rady. Takýto istý návrh v rozprave predniesol aj pán poslanec Maxon. Prosím, páni poslanci, prezentujme sa a hlasujme o návrhu... Ruším toto hlasovanie. Pán poslanec, prosím, choďte telefonovať mimo rokovacej sály. Pán poslanec, pán podpredseda Veteška dal návrh, aby Národná rada Slovenskej republiky na tomto zasadnutí o vzniku Klubu nezávislých poslancov nehlasovala a učinila tak až po dôkladnom analytickom rozbore všetkých možných dopadov na niektorom z budúcich zasadnutí Národnej rady. Toto je návrh, ktorý predniesol v rámci rozpravy pán podpredseda Veteška. Prosím, prezentujme sa a hlasujme o tomto návrhu. (Hlasovanie.) Prítomných je 134 poslancov, za návrh 32, proti 63, zdržalo sa 39. Konštatujem, že návrh sme neschválili. Pristúpime teraz k hlasovaniu o návrhu uznesenia, tak ako som ho prečítal. Ešte raz zopakujem. Národná rada Slovenskej republiky podľa § 64 ods. 3 zákona o rokovacom poriadku schvaľuje, respektíve podľa výsledku hlasovania neschvaľuje utvorenie Klubu nezávislých poslancov Národnej rady Slovenskej republiky. Prosím, prezentujme sa a hlasujme. (Hlasovanie.) Prítomných je 138 poslancov, za návrh 107, proti 30, zdržal sa 1. Konštatujem, že Národná rada Slovenskej republiky podľa § 64 ods. 3 zákona o rokovacom poriadku schválila utvorenie Klubu nezávislých poslancov v Národnej rade Slovenskej republiky. Páni poslanci, budeme pokračovať rokovaním o ďalšom bode programu, ktorým je prvé čítanie o vládnom návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. Vládny návrh zákona ste dostali ako tlač 136. Návrh na jeho pridelenie na prerokovanie výborom máte ako tlač..., prosím o pokoj, páni poslanci..., máte ako tlač č. 119. Prosím teraz, aby z poverenia vlády Slovenskej republiky predmetný návrh zákona uviedol a odôvodnil podpredseda vlády a minister spravodlivosti pán Daniel Lipšic. Nech sa páči, pán minister.
Kočiš, Eduard, poslanec NR SR (2021-06-15):
Ďakujem pekne za sovo, pán predsedajúci. Pani Remišová, atmosféru strachu a korupcie a atmosféru chaosu ste tu zaviedli pri vašom nástupe, pri nástupe novej, úspešnej a hlavne inej vlády. Neviem, čo je na vašej vláde úspešné, neviem, čo je na vašej vláde iné, nejako sa v týchto pojmoch úplne strácate. O systéme vašich ľudí by som naozaj, naozaj pomlčal a vôbec by som sa k týmto veciam nevyjadroval. Nepamätám si, aby štátny tajomník za bývalej vlády zarábal 600-tisíc eur na MOM-kách a podobných hlúpostiach mesačne. Ale tu sa stačí ospravedlniť, predtým by ste tu zavolali americkú kontrarozviedku, aby to vyriešila. Dnes stačí jednoduché ospravedlnenie. Ako predsedníčka síce najmenšej, ale vládnej strany, ak máte nejakú vážnosť vo vlastnom poslaneckom klube, keď čítate rozpravu alebo sa zapojíte do debaty, tak tu majú byť všetci vaši poslanci ako jeden muž alebo ako jedna žena. Žiaľbohu, nie je to tak. Zaostávate jednoducho vo všetkom. A vy mi prídete ako taká, ako taká Maria Curie-Sklodowska slovenskej politiky. Jednoducho chcete všetko, nakydáte na všetkých, ale v skutočnosti nedokážete urobiť nič. Kauzy – ktoré tu spomínal aj kolega Blaha – Kočner, Bašternák, to sú všetko veci, ktoré tu boli vyriešené. Ale vy ste do seba alebo do svojej takej podstaty, prapodstaty skĺbila aj policajta, aj vyšetrovateľa, aj sudcu, aj v podstate poslanca Národnej rady. Vy ste taký všeumelec.
Mičovský, Ján, poslanec NR SR (2014-11-10):
Ďakujem veľmi pekne, vážená pani podpredsedníčka. Vážený pán poslanec Blaha, my sme sa kedysi, a nebolo tak dávno, zhodli na jednej téze vášho relatívne obľúbeného filozofa Davida Schweickarta, ktorý vyjadril niečo, s čím ja naprosto súhlasím, že v tomto tvrdom materializovanom svete sme povinní vytiahnuť osobnú, individuálnu, dôstojnosť človeka hodne vysoko, a to je téza, ktorú vám kedykoľvek podpíšem, nech tu ju hovorí ktokoľvek. A chcem zísť z tých veľkých miliónov k jednej konkrétnej ponuke, ak teda tohto filozofa obidvaja by sme vedeli v tejto téze ctiť, tak potom vás prosím, neriešme tu korupciu v tých veľkých miliónoch, lebo zrejme ani vo vašej, ani v mojej moci to nie je, ale urobte jeden akt, ktorý vo vašej moci je. Ak nám ide naozaj o individuálnu dôstojnosť, prosím vás, navštívte pána ministra Jahnátka a povedzte mu, že individuálna dôstojnosť bývalej kontrolórky Ľubice Lapinovej, ktorá zabojovala veľmi rukolapne a bolestivo voči korupcii v rozsahu 700-tisíc eur na Národnom lesníckom centre, kde boli vytunelované eurofondy práve z titulu Forest Portálu, že vám záleží na osobnej, individuálnej, dôstojnosti. Ak potrebujete fakty, stretnime sa, ja vám k tomu dám. Napíšte mu alebo navštívte ho. To isté by som povedal, už nestihnete asi bývalú pani ministerku Zvolenskú, lebo už jej funkčná moc zanikla, ale možno jej nástupcu. Navštívte a povedzte, že nazvať pani doktorku Pechočiakovú klamárkou nie je v poriadku, že je to útok na osobnú dôstojnosť konkrétneho človeka, presne v duchu Davida Schweickarta. Viete, vadí mi možno niekedy reč tela. Poviem to úprimne. Ja viem, no veď tak každý... (Prerušenie vystúpenia časomerom.)
Figeľ, Ján, poslanec NR SR (2013-05-28):
Vážený pán predseda, ctené dámy kolegyne, páni kolegovia, kandidát Maroš Žilinka spĺňa všetky podmienky a predpoklady pre zodpovedný, kvalifikovaný, kvalitný výkon funkcie predsedu Najvyššieho kontrolného úradu. Po štyroch, štyroch neúspešných kolách tajných volieb sme odôvodnene, logicky a naozaj úprimne navrhovali, navrhovali verejnú voľbu. Odmietate kvalitného kandidáta, odmietli ste aj verejnú voľbu, čo znamená, odmietate účinnú kontrolu hospodárenia verejnej správy s financiami na Slovensku. Toto je to, čo potrebujú občania. A preto v mene skupiny navrhovateľov a troch poslaneckých klubov, pán predseda, písomne vám chcem odovzdať späťvzatie kandidatúry na predsedu Najvyššieho kontrolného úradu Dr. Maroša Žilinku v zmysle volebného poriadku o voľbe a odvolávaní funkcionárov. Ďakujem pekne.
Gaborčáková, Soňa, poslankyňa NR SR (2017-05-17):
Ďakujem za reakcie. V prvom rade chcem povedať, že špeciálne školstvo nie je nepriateľom rómskych detí, a teda stojím si za tým, že ak dieťa má mentálnu retardáciu, tak špeciálny pedagóg je ten najlepší pedagóg pre to dieťa. A ak máme pripravené podmienky na vzdelávanie v bežných školách, tak, a dieťa nemá mentálnu retardáciu, tak samozrejme, aj ja som chodievala do triedy, kde sme mali Rómov a nemala som s tým vôbec problémy a brali sme to ako súčasť nášho života. Nikto sa nad tým nezamýšľal. Takže určite je, nie je dôvod na to, aby sme odsudzovali špeciálne školstvo, ktoré naozaj mnohokrát možno práve zachraňuje tie nedostatky aj rodinného prostredia, ale aj ľahkej mentálnej retardácie, alebo hraničného páska mentálnej retardácie. Ďakujem.
Bugár, Béla, podpredseda NR SR (2010-08-05):
Pán poslanec Choma.